CELEX: 32021R1323
Language: hr
Date: 2021-08-10 00:00:00
Title: Uredba Komisije (EU) 2021/1323 оd 10. kolovoza 2021. o izmjeni Uredbe (EZ) br. 1881/2006 u pogledu najvećih dopuštenih količina kadmija u određenoj hrani (Tekst značajan za EGP)

11.8.2021   
               
               
                  HR
               
               
                  Službeni list Europske unije
               
               
                  L 288/13
               
            
         UREDBA KOMISIJE (EU) 2021/1323
         оd 10. kolovoza 2021.
         o izmjeni Uredbe (EZ) br. 1881/2006 u pogledu najvećih dopuštenih količina kadmija u određenoj hrani
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
         budući da:
         
                     (1)
                  
                  
                     U Uredbi Komisije (EZ) br. 1881/2006 (2) utvrđene su najveće dopuštene količine kadmija (Cd) u različitim vrstama hrane.
                  
               
                     (2)
                  
                  
                     Europska agencija za sigurnost hrane („Agencija”) donijela je 30. siječnja 2009. mišljenje o kadmiju u hrani (3). Zaključila je da je kadmij prvenstveno toksičan za bubrege, posebno za proksimalne tubularne stanice, u kojima se s vremenom nakuplja i može uzrokovati poremećaj funkcije bubregâ. S obzirom na toksične učinke kadmija na bubrege, Agencija je utvrdila da je prihvatljivi tjedni unos kadmija 2,5 μg/kg tjelesne mase. Agencija je zaključila i da je srednja vrijednost izloženosti odraslih osoba u Uniji blizu prihvatljivom tjednom unosu ili ga neznatno premašuje. U zaključku je navedeno i da se u podskupinama kao što su vegetarijanci, djeca, pušači i osobe koje žive u izrazito zagađenim područjima prihvatljivi tjedni unos može otprilike dvostruko premašiti. Odbor CONTAM stoga je zaključio da je postojeću razinu izloženosti stanovništva kadmiju potrebno smanjiti. Nakon tog mišljenja Agencija je 17. siječnja 2012. objavila znanstveno izvješće u kojem je potvrdila da se pri izloženosti na razini koja odgovara 95. percentilu kod djece i odraslih mogu premašiti orijentacijske vrijednosti koje se temelje na utjecaju na zdravlje (4).
                  
               
                     (3)
                  
                  
                     Uzimajući u obzir mišljenje Agencije i znanstveno izvješće, u Uredbi Komisije (EU) br. 488/2014 (5) utvrđene su nove najveće dopuštene količine za dječju hranu i čokoladu i proizvode od kakaa.
                  
               
                     (4)
                  
                  
                     Međutim, Komisija je tada smatrala da trenutačno smanjenje postojećih najvećih dopuštenih količina nije primjereno. Stoga je donijela Preporuku Komisije 2014/193/EU (6) kojom se države članice pozvalo da se pobrinu da se postojeće metode ublažavanja priopće i promiču među poljoprivrednicima te da se počnu ili nastave provoditi, da se prikupljanjem podataka o prisutnosti kadmija u hrani redovito prati napredak mjera ublažavanja i da do veljače 2018. dostave podatke, prije svega one o razinama kadmija koje su blizu najvećih dopuštenih količina ili ih premašuju.
                  
               
                     (5)
                  
                  
                     Evaluacija najnovijih podataka o pojavi prikupljenih nakon provedbe mjera ublažavanja pokazuje da je sada moguće smanjiti prisutnost kadmija u mnogim prehrambenim proizvodima. Stoga je primjereno za tu hranu smanjiti postojeće najveće dopuštene količine kadmija ili utvrditi najveće dopuštene količine.
                  
               
                     (6)
                  
                  
                     Uredbu (EZ) br. 1881/2006 trebalo bi stoga na odgovarajući način izmijeniti.
                  
               
                     (7)
                  
                  
                     S obzirom na činjenicu da je kadmij neizravna genotoksična karcinogena tvar i da je njegova prisutnost stoga veći rizik za javno zdravlje, proizvodima koji sadržavaju kadmij koji nisu u skladu s novim najvećim dopuštenim količinama i koji su stavljeni na tržište prije stupanja na snagu ove Uredbe trebalo bi dopustiti da na tržištu ostanu samo tijekom ograničenog razdoblja.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1881/2006 mijenja se u skladu s Prilogom ovoj Uredbi.
         
         
            Članak 2.
            Hrana navedena u Prilogu koja je zakonito stavljena na tržište prije stupanja na snagu smije na tržištu ostati do 28. veljače 2022.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 37, 13.2.1993., str. 1.
         
         
            (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
         
            (3)  Odbor EFSA-e za kontaminante u prehrambenom lancu (CONTAM); Znanstveno mišljenje o kadmiju u hrani. EFSA Journal 2009(980) 1.-139., https://efsa.onlinelibrary.wiley.com/doi/epdf/10.2903/j.efsa.2009,980.
         
            (4)  Znanstveno izvješće EFSA-e o prehrambenoj izloženosti europskog stanovništva kadmiju. EFSA Journal 2012;10(1), 2551 [str. 37.], https://efsa.onlinelibrary.wiley.com/doi/epdf/10.2903/j.efsa.2012,2551.
         
            (5)  Uredba Komisije (EU) br. 488/2014 оd 12. svibnja 2014. o izmjeni Uredbe (EZ) br. 1881/2006 u pogledu najvećih dopuštenih količina kadmija u hrani (SL L 138, 13.5.2014., str. 75.).
         
            (6)  Preporuka Komisije 2014/193/EU od 4. travnja 2014. o smanjenju prisutnosti kadmija u hrani (SL L 104, 8.4.2014., str. 80.).
      
      
         
            PRILOG
            U Prilogu Uredbi (EZ) br. 1881/2006 odjeljku 3.: Metali pododjeljak 3.2. (Kadmij) zamjenjuje se sljedećim:
            
               
                           Hrana (1)
                           
                        
                        
                           Najveća dopuštena količina (mg/kg mokre težine)
                        
                     
                           „3.2.
                        
                        
                           
                              Kadmij
                           
                        
                        
                            
                        
                     
                           3.2.1.
                        
                        
                           Voće (27) i orašasti plodovi (27)
                           
                        
                        
                            
                        
                     
                           3.2.1.1.
                        
                        
                           Agrumi, jezgričavo voće, koštuničavo voće, stolne masline, kivi, banane, mango, papaje i ananas
                        
                        
                           0,020 
                        
                     
                           3.2.1.2.
                        
                        
                           Bobičasto i sitno voće, osim malina
                        
                        
                           0,030 
                        
                     
                           3.2.1.3.
                        
                        
                           Maline
                        
                        
                           0,040 
                        
                     
                           3.2.1.4.
                        
                        
                           Voće, osim onoga iz točaka 3.2.1.1., 3.2.1.2. i 3.2.1.3.
                        
                        
                           0,050 
                        
                     
                           3.2.1.5.
                        
                        
                           Orašasti plodovi  (*1)
                           
                        
                        
                            
                        
                     
                           3.2.1.5.1.
                        
                        
                           Orašasti plodovi, osim onih iz točke 3.2.1.5.2.
                        
                        
                           0,20 
                        
                     
                           3.2.1.5.2.
                        
                        
                           Pinjoli
                        
                        
                           0,30 
                        
                     
                           3.2.2.
                        
                        
                           Korjenasto i gomoljasto povrće (27)
                           
                        
                        
                            
                        
                     
                           3.2.2.1.
                        
                        
                           Korjenasto i gomoljasto povrće, osim onoga iz točaka 3.2.2.2., 3.2.2.3., 3.2.2.4., 3.2.2.5. i 3.2.2.6. Za krumpir se najveća dopuštena količina odnosi na oguljeni krumpir.
                        
                        
                           0,10 
                        
                     
                           3.2.2.2.
                        
                        
                           Rotkvica
                        
                        
                           0,020 
                        
                     
                           3.2.2.3.
                        
                        
                           Tropsko korijenje i gomolji, korijen peršina, repa
                        
                        
                           0,050 
                        
                     
                           3.2.2.4.
                        
                        
                           Cikla
                        
                        
                           0,060 
                        
                     
                           3.2.2.5.
                        
                        
                           Celer korjenaš
                        
                        
                           0,15 
                        
                     
                           3.2.2.6.
                        
                        
                           Hren, pastrnjak, turovac
                        
                        
                           0,20 
                        
                     
                           3.2.3.
                        
                        
                           Lukovičasto povrće (27)
                           
                        
                        
                            
                        
                     
                           3.2.3.1.
                        
                        
                           Lukovičasto povrće, osim češnjaka
                        
                        
                           0,030 
                        
                     
                           3.2.3.2.
                        
                        
                           Češnjak
                        
                        
                           0,050 
                        
                     
                           3.2.4.
                        
                        
                           Plodovito povrće (27)
                           
                        
                        
                            
                        
                     
                           3.2.4.1.
                        
                        
                           Plodovito povrće, osim patlidžana
                        
                        
                           0,020 
                        
                     
                           3.2.4.2.
                        
                        
                           Patlidžan
                        
                        
                           0,030 
                        
                     
                           3.2.5.
                        
                        
                           Kupusnjače (27)
                           
                        
                        
                            
                        
                     
                           3.2.5.1.
                        
                        
                           Kupusnjače, osim lisnatih kupusnjača
                        
                        
                           0,040 
                        
                     
                           3.2.5.2.
                        
                        
                           Lisnate kupusnjače
                        
                        
                           0,10 
                        
                     
                           3.2.6.
                        
                        
                           Lisnato povrće i bilje (27)
                           
                        
                        
                            
                        
                     
                           3.2.6.1.
                        
                        
                           Lisnato povrće, osim onog iz točke 3.2.6.2.
                        
                        
                           0,10 
                        
                     
                           3.2.6.2.
                        
                        
                           Špinat i slični listovi, sadnice gorušice i svježe začinsko bilje
                        
                        
                           0,20 
                        
                     
                           3.2.7.
                        
                        
                           Mahunarke (27)
                           
                        
                        
                           0,020 
                        
                     
                           3.2.8.
                        
                        
                           Stabljičasto povrće (27)
                           
                        
                        
                            
                        
                     
                           3.2.8.1.
                        
                        
                           Stabljičasto povrće, osim onog iz točaka 3.2.8.2. i 3.2.8.3.
                        
                        
                           0,030 
                        
                     
                           3.2.8.2.
                        
                        
                           Poriluk
                        
                        
                           0,040 
                        
                     
                           3.2.8.3.
                        
                        
                           Trakasti celer
                        
                        
                           0,10 
                        
                     
                           3.2.9.
                        
                        
                           Gljive (27)
                           
                        
                        
                            
                        
                     
                           3.2.9.1.
                        
                        
                           Kultivirane gljive, osim onih iz točke 3.2.9.2.
                        
                        
                           0,050 
                        
                     
                           3.2.9.2.
                        
                        
                           
                              Lentinula edodes (shitake) i Pleurotus ostreatus (bukovača)
                        
                        
                           0,15 
                        
                     
                           3.2.9.3.
                        
                        
                           Divlje gljive
                        
                        
                           0,50 
                        
                     
                           3.2.10.
                        
                        
                           Mahunarke i bjelančevine iz mahunarki
                        
                        
                            
                        
                     
                           3.2.10.1.
                        
                        
                           Mahunarke osim bjelančevina iz mahunarki
                        
                        
                           0,040 
                        
                     
                           3.2.10.2.
                        
                        
                           Bjelančevine iz mahunarki
                        
                        
                           0,10 
                        
                     
                           3.2.11.
                        
                        
                           Uljarice (*1)
                           
                        
                        
                            
                        
                     
                           3.2.11.1.
                        
                        
                           Uljarice, osim onih iz točaka 3.2.11.2., 3.2.11.3., 3.2.11.4., 3.2.11.5. i 3.2.11.6.
                        
                        
                           0,10 
                        
                     
                           3.2.11.2.
                        
                        
                           Ogrštica
                        
                        
                           0,15 
                        
                     
                           3.2.11.3.
                        
                        
                           Kikiriki i soja
                        
                        
                           0,20 
                        
                     
                           3.2.11.4.
                        
                        
                           Sjemenke gorušice
                        
                        
                           0,30 
                        
                     
                           3.2.11.5.
                        
                        
                           Lan i suncokret
                        
                        
                           0,50 
                        
                     
                           3.2.11.6.
                        
                        
                           Mak
                        
                        
                           1,20 
                        
                     
                           3.2.12.
                        
                        
                           Žitarice  (*2)
                           
                        
                        
                            
                        
                     
                           3.2.12.1.
                        
                        
                           Žitarice, osim onih iz točaka 3.2.12.2., 3.2.12.3., 3.2.12.4. i 3.2.12.5.
                        
                        
                           0,10 
                        
                     
                           3.2.12.2.
                        
                        
                           Raž i ječam
                        
                        
                           0,050 
                        
                     
                           3.2.12.3.
                        
                        
                           Riža, kinoa, pšenične mekinje i pšenični gluten
                        
                        
                           0,15 
                        
                     
                           3.2.12.4.
                        
                        
                           
                              Triticum durum (tvrda pšenica)
                        
                        
                           0,18 
                        
                     
                           3.2.12.5.
                        
                        
                           Pšenične klice
                        
                        
                           0,20 
                        
                     
                           3.2.13.
                        
                        
                           Posebni kakao i čokoladni proizvodi kako je niže navedeno (49)
                           
                        
                        
                            
                        
                     
                           3.2.13.1.
                        
                        
                           
                                       —
                                    
                                    
                                       Mliječna čokolada s < 30 % ukupne suhe tvari kakaovih dijelova
                                    
                                 
                        
                           0,10 
                        
                     
                           3.2.13.2.
                        
                        
                           
                                       —
                                    
                                    
                                       Čokolada s < 50 % ukupne suhe tvari kakaovih dijelova; mliječna čokolada s ≥ 30 % ukupne suhe tvari kakaovih dijelova
                                    
                                 
                        
                           0,30 
                        
                     
                           3.2.13.3.
                        
                        
                           
                                       —
                                    
                                    
                                       Čokolada s ≥ 50 % ukupne suhe tvari kakaovih dijelova
                                    
                                 
                        
                           0,80 
                        
                     
                           3.2.13.4.
                        
                        
                           
                                       —
                                    
                                    
                                       Kakao prah koji se prodaje krajnjem potrošaču ili kao sastojak zaslađenog kakao praha koji se prodaje krajnjem potrošaču (čokoladni napitak)
                                    
                                 
                        
                           0,60 
                        
                     
                           3.2.14.
                        
                        
                           Proizvodi životinjskog podrijetla – kopnene životinje (6)
                           
                        
                        
                            
                        
                     
                           3.2.14.1.
                        
                        
                           Meso (osim iznutrica) goveda, ovaca, svinja i peradi
                        
                        
                           0,050 
                        
                     
                           3.2.14.2.
                        
                        
                           Konjsko meso, osim iznutrica
                        
                        
                           0,20 
                        
                     
                           3.2.14.3.
                        
                        
                           Jetra goveda, ovaca, svinja, peradi i konja
                        
                        
                           0,50 
                        
                     
                           3.2.14.4.
                        
                        
                           Bubreg goveda, ovaca, svinja, peradi i konja
                        
                        
                           1,0 
                        
                     
                           3.2.15.
                        
                        
                           Proizvodi životinjskog podrijetla – riba, riblji proizvodi i svi ostali morski i slatkovodni prehrambeni proizvodi
                        
                        
                            
                        
                     
                           3.2.15.1.
                        
                        
                           Mišićno meso riba (
                              24
                              )
                              (
                              25
                              ), osim vrsta iz točaka 3.2.15.2., 3.2.15.3. i 3.2.15.4.
                        
                        
                           0,050 
                        
                     
                           3.2.15.2.
                        
                        
                           Mišićno meso sljedećih riba (24)
                              (25):
                           skuša (Scomber species), tuna (Thunnus species, Katsuwonus pelamis, Euthynnus species), Sicyopterus lagocephalus
                           
                        
                        
                           0,10 
                        
                     
                           3.2.15.3.
                        
                        
                           Mišićno meso sljedećih riba (24)
                              (25):
                           trup rumbac (Auxis species)
                        
                        
                           0,15 
                        
                     
                           3.2.15.4.
                        
                        
                           Mišićno meso sljedećih riba (24)
                              (25):
                           inćun (Engraulis species), sabljarka (Xiphias gladius), srdela (Sardina pilchardus)
                        
                        
                           0,25 
                        
                     
                           3.2.15.5.
                        
                        
                           Rakovi (26): mišićno meso iz kliješta i abdomena (44). U slučaju rakova i rakovima sličnih ljuskavaca (Brachyura i Anomura) mišićno meso iz kliješta.
                        
                        
                           0,50 
                        
                     
                           3.2.15.6.
                        
                        
                           Školjkaši (26)
                           
                        
                        
                           1,0 
                        
                     
                           3.2.15.7.
                        
                        
                           Glavonošci (bez utrobe) (26)
                           
                        
                        
                           1,0 
                        
                     
                           3.2.16.
                        
                        
                           Početna hrana za dojenčad, prijelazna hrana za dojenčad i hrana za posebne medicinske potrebe namijenjena dojenčadi i maloj djeci (3)(29) i hrana za malu djecu (29)
                              (57)
                           
                        
                        
                            
                        
                     
                           3.2.16.1.
                        
                        
                           
                                       —
                                    
                                    
                                       stavljena na tržište kao prah i proizvedena od bjelančevina iz kravljeg mlijeka ili od hidrolizatâ bjelančevina iz kravljeg mlijeka
                                    
                                 
                        
                           0,010 
                        
                     
                           3.2.16.2.
                        
                        
                           
                                       —
                                    
                                    
                                       stavljena na tržište kao tekućina i proizvedena od bjelančevina iz kravljeg mlijeka ili od hidrolizatâ bjelančevina iz kravljeg mlijeka
                                    
                                 
                        
                           0,005 
                        
                     
                           3.2.16.3.
                        
                        
                           
                                       —
                                    
                                    
                                       stavljena na tržište kao prah i proizvedena od izolatâ bjelančevina iz soje, samih ili u mješavini s bjelančevinama iz kravljeg mlijeka
                                    
                                 
                        
                           0,020 
                        
                     
                           3.2.16.4.
                        
                        
                           
                                       —
                                    
                                    
                                       stavljena na tržište kao tekućina i proizvedena od izolatâ bjelančevina iz soje, samih ili u mješavini s bjelančevinama iz kravljeg mlijeka
                                    
                                 
                        
                           0,010 
                        
                     
                           3.2.17.
                        
                        
                           Hrana za malu djecu (29)
                              (57)
                           
                        
                        
                            
                        
                     
                           3.2.17.1.
                        
                        
                           
                                       —
                                    
                                    
                                       stavljena na tržište kao prah i proizvedena od izolatâ bjelančevina iz bilja osim izolatâ bjelančevina iz soje, samih ili u mješavini s bjelančevinama iz kravljeg mlijeka
                                    
                                 
                        
                           0,020 
                        
                     
                           3.2.17.2.
                        
                        
                           
                                       —
                                    
                                    
                                       stavljena na tržište kao tekućina i proizvedena od izolatâ bjelančevina iz bilja osim izolatâ bjelančevina iz soje, samih ili u mješavini s bjelančevinama iz kravljeg mlijeka
                                    
                                 
                        
                           0,010 
                        
                     
                           3.2.18.
                        
                        
                           Prerađena hrana na bazi žitarica i hrana za dojenčad i malu djecu (3)
                              (29)
                           
                        
                        
                           0,040 
                        
                     
                           3.2.19.
                        
                        
                           Pića za dojenčad i malu djecu označena i stavljena na tržište kao takva, osim onih iz točaka 3.2.16. i 3.2.17.,
                        
                        
                            
                        
                     
                           3.2.19.1.
                        
                        
                           stavljena na tržište kao tekućina ili za rekonstituciju prema uputama proizvođača, uključujući voćne sokove (
                              4
                              )
                           
                        
                        
                           0,020 
                        
                     
                           3.2.20.
                        
                        
                           Dodaci prehrani (39)
                           
                        
                        
                            
                        
                     
                           3.2.20.1.
                        
                        
                           Dodaci prehrani osim dodataka prehrani iz točke 3.2.20.2.
                        
                        
                           1,0 
                        
                     
                           3.2.20.2.
                        
                        
                           Dodaci prehrani koji se isključivo ili uglavnom sastoje od suhe morske trave, proizvoda dobivenih od morske trave ili od sušenih školjkaša
                        
                        
                           3,0 
                        
                     
                           3.2.21.
                        
                        
                           Sol
                        
                        
                           0,50 
                        
                     
            
               (*1)  Najveće dopuštene količine ne primjenjuju se na orašaste plodove ili uljarice za drobljenje i rafiniranje ulja, pod uvjetom da se preostali prešani orašasti plodovi ili uljarice ne stavljaju na tržište kao hrana. Ako se preostali prešani orašasti plodovi ili uljarice stavljaju na tržište kao hrana, primjenjuju se najveće dopuštene količine, uzimajući u obzir članak 2. stavak 1. i stavak 2. ove Uredbe.
            
               (*2)  Najveće dopuštene količine ne primjenjuju se na žitarice koje se upotrebljavaju za slad za proizvodnju piva ili destilata, pod uvjetom da se preostali slad ne stavlja na tržište kao hrana. Ako se preostali slad stavlja na tržište kao hrana, primjenjuju se najveće dopuštene količine, uzimajući u obzir članak 2. stavak 1. i stavak 2. ove Uredbe.”